Gereformeerde Kerk Centurion – Bladsy 59 – Die webtuiste vir die Gereformeerde Kerk Centurion
Die einde: Die Here se geduld misverstaan?
Skriflesing: 2 Petrus 3:1-18
Teksvers: 2 Petrus 3:8,9
My weë is nie soos julle weë nie en my gedagtes nie soos julle gedagtes nie… so het die groot profeet Jesaja al oor die Here geprofeteer (Jes 55). Dit kan dus nogal lewensgevaarlik raak om God te probeer uitredeneer of met ons beperkte verstandjies te probeer begryp of verklaar. Ons doen juis dit as ons die Bybel probeer verklaar vanuit die sogenaamde wetenskaplike bevindinge van ons moderne tyd. Wetenskaplikes het immers nou “onbetwisbaar’ bewys dat die aarde miljoene jare oud is en dat daar blykbaar toe nooit ‘n groot vloedramp in Noag se tyd was nie!! Hoe slim kan ons raak as ons bo die Bybelse profetiese boodskap wil uitstyg en God se waarheid betwyfel! Petrus het ons al destyds teen hierdie neiging van die “laaste dae” gewaarsku. Kom ons kyk wat gaan verlore as ons die wetenskap bò die Bybel stel…!
Kommunikaatjie vir 15 Oktober
Jesus Christus is die kruispad in elke mens se lewe
Skriflesing: Jer 6:1-30
Teksvers: Jer 6:16,17
By die kruispad vra na die beste pad en loop die pad van Jesus Christus.
“So sê die Here: Staan by die kruispaaie en kyk, en vra na die ou paaie. Vra watter pad die beste is en loop dit, dan sal julle rus vind. Maar hulle het gesê: “Ons sal nie daardie pad loop nie.” 17). Toe het Ek wagte oor julle aangestel en gesê: Luister na die ramshoring! Maar hulle het geant-woord: “Ons sal nie luister nie.”
1. Daar is ‘n kruispad in elke mense se lewe.
2. Daar is ‘n kruispad waar jy ‘n keuse moet maak.
3. Daar is ‘n ramshoring wat jou op die regte pad roep.
Respekteer Godgewilde gesag
Skriflesing: Numeri 12
Teksvers: Numeri 12: 2,9
Die aanvaarding van gesag oor ‘n mens, is nie sommer iets wat van-selfsprekend kom nie. Normaalweg sal ‘n mens graag sy eie idees en verwagtings probeer bevorder tot sy of haar eie voordeel. In hierdie hoofstuk kom dit na vore dat Mirjam en Aäron nie soseer teen Moses se huwelik met die Kussitiese vrou was nie, maar eerder naywerig was op sy Godgegewe en Godgewilde leiersposisie.
Aangesien Mirjam die een is wat gestraf is, was sy vermoedelik die aanhitser om teen Moses se gesag in opstand te kom. God se antwoord op Mirjam en Aäron se opstand teen Moses is iets beson-ders. Dit kom eintlik daarop neer dat hulle hulle teen die Here se wil en bepalings verset het.
Mag jy groei in jou onderwerping aan alle gesag wat deur die Here bepaal is, sodat daar in jou lewe en in ons land die nodige vrede mag wees.
Vrygekoopte Christine bedien mekaar in nederigheid
Skriflesing: Joh 13:1-17
Teksvers: Joh 14-16
Jesus het in sy tyd op aarde so baie aan die mense geleer en vertel aangaande die lewe voor God as gelowiges op aarde. Daar is soveel gelykenisse wat Hy gebruik het om aan die mense die waarheid van liefde en diensbaarheid te leer.
In die gedeelte van Johannes vind ons net so ŉ gedeelte, maar hier is geen verhaal of gelykenis nie! Jesus is steeds die Leer-meester en ook die voorbeeld aan die dissipels op die vooraand van sy kruisiging. Dit word vir ons duidelik hoe belangrik diensbaar-heid en naasteliefde vir die koninkryk van God is. Moet nie hierdie opdrag van Christus ligtelik opvat nie!
Vorige bladsy Bladsy 1 … Bladsy 58 Bladsy 59 Bladsy 60 … Bladsy 67 Volgende bladsy
Predikante Skryf (47)
Nuwe Testament (143)